**MŠK Spartak Medzilaborce** je slovenský futbalový klub sídliaci v meste Medzilaborce, bol založený v roku 1922. V súčasnosti je účastníkom Majstrovstva regiónu IV. liga Východ.

História
--------

V roku 1922 vzniklo mužstvo s názvom *AFK Medzilaborce* vďaka založeniu Sokolskej organizácie v meste, ktorá organizovala miestne akadémie, oslavy, kultúrno-spoločenské a športové podujatia. Historicky prvé mužstvo bolo zložené z českých dôstojníkov, úradníkov a financov, ktorí už mali 

Káder mužstva zo začiatku 30. rokov.
pri príchode do Medzilaboriec skúsenosti s aktívnou futbalovou činnosťou. Klub sa v roku 1922 zúčastnil majstrovstiev Východoslovenskej župy v II. okrsku, kedy skončil na poslednom 8.mieste, a ďalej už nepokračoval. Autormi myšlienky obnoviť činnosť futbalového klubu v Medzilaborciach boli profesor Andrejkovič a páni František Psota a Jaroslav Myšička. V roku 1930 tak vznikol klub *ŠK Rusj Medzilaborce*. Mužstvo v zložitej ekonomickej situácii sa zúčastňovalo iba priateľských zápasov a v roku 1937 aj východoslovenskej futbalovej súťaže. 21. decembra 1938 zanikla miestna Sokolská organizácia. Keďže družstvo počas obdobia Slovenského štátu odmietlo zmeniť názov na *ŠK HG Medzilaborce* (odvodený od Hlinkovej gardy), malo počas jeho existencie zákaz hrať v súťažiach.

Po vojne bola opätovne založená telovýchovná jednota Sokol, vďaka ktorej sa mužstvo *ŠK Rusj Medzilaborce* medzi rokmi 1946 až 1949 zúčastnilo krajského majstrovstva v rámci Východoslovenskej futbalovej župy. Klub finančne podporovali miestni obchodníci. Vstupné pre divákov bolo v hodnote dobrovoľnej sumy. V roku 1952 došlo k zmene názvu na *DŠO Tatran Medzilaborce*, čím sa zvýraznila spolupráca s miestnymi podnikmi v drevospracujúcom priemysle a lesníctve. Klub odohral prvý povojnový medzinárodný zápas 9.mája 1956 proti poľskému mužstvu *KS Stal Sanok*, v ktorom prehral 3:5. Obe mužstvá následne začali intenzívnu spoluprácu zameranú na rozvoj rôznych vekových kategórií v rámci klubov. V roku 1957 došlo k ďalšej zmene názvu na *DŠO Lokomotíva Medzilaborce*.

V 60.rokoch sa vďaka rozšíreniu výroby závodu *Transporta* zlepšili podmienky pre mužstvo, keď došlo k skvalitneniu futbalového ihriska – oplotenie ihriska (1964), úprava hracej plochy a dokončenie tribúny so sociálnymi zariadeniami (1968). Mužstvo *DŠO Lokomotíva Medzilaborce* prvýkrát v sezóne 1961/62 štartovalo aj v súťaži dorastu. Dorastencov, ktorí sa zúčastnili I. A triedy oblastnej súťaže, trénoval Andrej Basarab. Výsledkom popularizácie futbalu medzi mladou generáciou bolo zaradenie družstiev žiakov do súťaží od roku 1969 (prvým trénerom bol Michal Lutaš). Od roku 1963 je v Medzilaborciach každoročne organizovaný Festival kultúry a športu. Súčasťou programu je aj futbalový turnaj, ktorého sa okrem medzilaboreckého klubu zúčastňujú aj ďalšie mužstvá zo Slovenska, Poľska, Ukrajiny, Česka, Srbska a Maďarska.

Káder mužstva v sezóne 1978/79.Najúspešnejším obdobím v histórii futbalového klubu sú 70.roky. K skvalitneniu podmienok prispelo aj vybudovanie nového závodu *Jablonecké sklárne* v Medzilaborciach. Došlo k rekonštrukcii ústredného kúrenia v zázemí štadióna (1970), zriadeniu tréningového ihriska (1971) a rekonštrukcii hlavnej hracej plochy, keď bol položený nový trávnik (1975). Mužstvo dospelých v sezóne 1971/72 skončilo na 1. mieste I. A triedy, a tak postúpilo do krajskej súťaže (*hráči*: Pavel Lukáčik, Pavel Hoč, Ing. Michal Vaco, Michal Turok-Hetteš, MUDr. Ladislav Unoka, Ladislav Naščák, Peter Jalč, Emil Halajčík, Peter Čerevka, Vladimír Filipovič, Milan Hodor, Pavel Hnatič, PavelGejdoš, Pavel Cepko, Martin Kováč, Michal Rebej, Karol Mazanec, Mikuláš Vladykanin, Alexander Bochyn; *tréner*: Ján Mycio; *predseda výboru FO TJ Medzilaborce*: Ing. Jozef Ledida). Najlepším strelcom bol Pavel Cepko so 17 gólmi. Zároveň do krajských majstrovstiev postúpil aj dorast. Najúspešnejším strelcom bol Jaroslav Mazanec (29 gólov). Klub pred sezónou 1973/74 zmenil názov na *TJ Spartak Vihorlat Medzilaborce*. Počas sezóny 1976/77 *TJ Spartak Vihorlat Medzilaborce* postúpil do finále krajskej časti Slovenského pohára, v ktorom prehral s *TJ Vagónkou Poprad*. Vyvrcholením obdobia bol postup dospelých do celoslovenskej súťaže – divízie východ po víťazstve v majstrovstvách kraja 1978/79 (*hráči*: Michal Brecik, Pavel Lukáčik, Štefan Gajdoš, Roman Martončík, Štefan Vasilenko, Martin Kováč, Michal Kulík, Dušan Žigo, Vladimír Gaľ, Michal Ninčák, Michal Rebej, Karol Mazanec, Vladimír Cepko, Jozef Lazorčík, Michal Zozuľák, Jozef Gajda, Peter Riško, Andrej Kurečka, Pavel Suško, Vladimír Kusko; *tréner*: Dušan Kriak). V rokoch 1971 – 97 mužstvo používalo vlajku obsahujúcu názov klubu Spartak Medzilaborce a v strede nepravidelný geometrický tvar a znak s písmenom M symbolizujúci závody *Transporta*, *Mostáreň* a *Vihorlat*.

Klub zaznamenal na začiatku 80. rokov prepad kvôli generačnej výmene hráčov – v priebehu 2 sezón vypadol z divízie východ celoslovenskej súťaže až do I. A triedy. V sezóne 1988/89 dorastenecké mužstvo po 17 rokoch vypadlo z najvyššej krajskej súťaže.

Štadión v Medzilaborciach.Úpadkom 2 nosných podnikov v Medzilaborciach – *Vihorlat* a *Jablonecké sklárne* v roku 1997 bol *TJ Spartak Medzilaborce* nahradený novým subjektom – *ŠK Štart Medzilaborce*. Mužstvo v roku 1996 vytvorilo medzinárodný kontakt so srbským (bývalým juhoslovanským) klubom – *SD Rusin Ruski Krstur*. V rokoch 1997 až 2002 ŠK Štart Medzilaborce v meste organizoval turnaj o pohár riaditeľa Labstroja. Medzi rokmi 1997 a 2001 vychádzal bulletin informujúci o hráčoch, tréneroch či súperoch – pripravovali ho Ing. Miroslav Zozuľák, Ing. Slavomír Čerevka a Ing. Peter Ledida. Klub od roku 1997 používa modrobielu vlajku s okrúhlym znakom v strede obsahujúcim futbalovú loptu, do ktorej je umiestnený erb Medzilaboriec, a biely kruh, kde je umiestnený názov klubu v modrej farbe. Autorom grafického návrhu je Vladimír Cepko.

Káder mužstva v sezóne 2021/22.
V dôsledku obavy z vypadnutia v sezóne 2002/03 zo IV. ligy skupiny Sever sa vedenie klubu *ŠK Štart Medzilaborce* dohodlo s klubom *HFC Humenné*, že medzilaborecké mužstvo vytvorí preňho farmárske mužstvo a bude súťažiť pod názvom *HFC Humenné B*, pričom značku *ŠK Štart* prevzalo mužstvo z Volice. Klub pred ročníkom 2007/08 prešiel pod správu mesta s názvom *MŠK Spartak Medzilaborce*. Od ročníka 2012/13 klub štartuje v IV. lige skupiny Sever dospelých riadenou VsFZ.

Názvy klubu
-----------

1922 - AFK Medzilaborce.

1930 - ŠK Rusj Medzilaborce.

1952 - DŠO Tatran Medzilaborce.

1957 - DŠO Lokomotíva Medzilaborce.

1973 - TJ Spartak Vihorlat Medzilaborce.

1997 - ŠK Štart Medzilaborce.

2007 - MŠK Spartak Medzilaborce.

Prehľad umiestnení
------------------

### Dospelí

|  |
| --- |
| dospelí |
| sezóna | súťaž | umiestnenie | tréner |
| 1922/23 | majstrovstvá Východoslovenskej župy – II. okrsok | 8.miesto |  |
| 1923/24 | Mužstvo sa v sezónach 1923/24 až 1936/37 nezúčastňovalo súťaží. |
| 1924/25 |
| 1925/26 |
| 1926/27 |
| 1927/28 |
| 1928/29 |
| 1929/30 |
| 1930/31 |
| 1931/32 |
| 1932/33 |
| 1933/34 |
| 1934/35 |
| 1935/36 |
| 1936/37 |
| 1937/38 |
| 1938/39 | Mužstvo v období vojnového Slovenského štátu malo zákaz zúčastňovať sa súťaží. |
| 1939/40 |
| 1940/41 |
| 1941/42 |
| 1942/43 |
| 1943/44 |
| 1944/45 |
| 1945/46 |
| 1946/47 |  | .miesto |  |
| 1947/48 |  | .miesto |  |
| 1948/49 |  | .miesto |  |
| 1949/50 |  | .miesto |  |
| 1950/51 |  | .miesto |  |
| 1951/52 |  | .miesto |  |
| 1952/53 |  | .miesto |  |
| 1953/54 |  | .miesto |  |
| 1954/55 |  | .miesto |  |
| 1955/56 |  | .miesto |  |
| 1956/57 |  | .miesto |  |
| 1957/58 |  | .miesto |  |
| 1958/69 |  | .miesto |  |
| 1959/60 |  | .miesto |  |
| 1960/61 | I.A trieda | 10.miesto |  |
| 1961/62 | I.A trieda | .miesto |  |
| 1962/63 | I.A trieda | .miesto | Vojtech Baran |
| 1963/64 | I.A trieda | 4.miesto | A:Peter Štefunka |
| 1964/65 | I.A trieda | 10.miesto | Anton Geletka, Michal Dimun, Andrej Tarča |
| 1965/66 | I.A trieda | 4.miesto | Andrej Mochnáč |
| 1966/67 | I.A trieda | .miesto | Ing. Peter Smetana |
| 1967/68 | I.A trieda | .miesto | Ing. Peter Smetana |
| 1968/69 | I.A trieda | .miesto | Vojtech Baran |
| 1969/70 | I.A trieda | .miesto | Ing. Milan Winkler |
| 1970/71 | I.A trieda | .miesto | Ing. Milan Winkler |
| 1971/72 | I.A trieda | 1.miesto | František Babják
Ján Mycio |
| 1972/73 | majstrovstvá kraja | .miesto | Ján Mycio
Ing. Michal Hetteš |
| 1973/74 | majstrovstvá kraja | 11.miesto | Ing. Michal Hetteš |
| 1974/75 | majstrovstvá kraja | 10.miesto | Ing. Michal Hetteš |
| 1975/76 | majstrovstvá kraja | 11.miesto | Ing. Michal Hetteš |
| 1976/77 | majstrovstvá kraja | 11.miesto | Štefan Gerzanič
Andrej Mochnáč
Vasiľ Smetana |
| 1977/78 | majstrovstvá kraja | 4.miesto | Dušan Kriak |
| 1978/79 | majstrovstvá kraja | 1.miesto | Dušan Kriak |
| 1979/80 | divízia východ | 4.miesto | Dušan Kriak |
| 1980/81 | divízia východ | 12.miesto | Dušan Kriak |
| 1981/82 | majstrovstvá kraja | 14.miesto | Ing. Michal Hetteš |
| 1982/83 | I.A trieda | 4.miesto | Ing. Michal Hetteš
Michal Lutaš |
| 1983/84 | majstrovstvá kraja | 12.miesto | Vladimír Žídek, Michal Lutaš, Mikuláš Kaskó |
| 1984/85 | krajské majstrovstvá | 7.miesto | Mikuláš Kaskó |
| 1985/86 | majstrovstvá kraja | 7.miesto | Mikuláš Kaskó, Jozef Štafura |
| 1986/87 | krajské majstrovstvá | 8.miesto | Jozef Štafura |
| 1987/88 | I.A trieda skupina východ | 10.miesto | Pavol Bakalár |
| 1988/89 | I.A trieda skupina východ | 11.miesto | Pavel Lukáčik st. |
| 1989/90 | I.A trieda skupina východ | .miesto | Martin Kováč |
| 1990/91 | I.A trieda skupina východ | .miesto | Martin Kováč
Mgr. Vladimír Cepko (poverený) |
| 1991/92 | I.A trieda skupina východ | 8.miesto | Michal Derco |
| 1992/93 | I.A trieda skupina východ | 7.miesto | Michal Derco
Jozef Chochoľák |
| 1993/94 | I.A trieda skupina východ | 8.miesto | Jozef Chochoľák |
| 1994/95 | I.A trieda skupina východ | 7.miesto | Michal Derco
Mgr. Vladimír Cepko |
| 1995/96 | IV. liga skupiny sever | .miesto | Mgr. Vladimír Cepko
Leonid Kocurišin |
| 1996/97 | IV. liga skupiny sever | 6.miesto | Leonid Kocurišin |
| 1997/98 | IV. liga skupiny sever | .miesto | Leonid Kocurišin |
| 1998/99 | IV. liga skupiny sever | 4.miesto | Leonid Kocurišin |
| 1999/00 | IV. liga skupiny sever | 2.miesto | Leonid Kocurišin |
| 2000/01 | IV. liga skupiny sever | 5.miesto | Leonid Kocurišin
Alojz Špak |
| 2001/02 | IV. liga skupiny sever | .miesto | Leonid Kocurišin
Jozef Lazorčík |
| 2002/03 | IV. liga skupiny sever | 15.miesto | Jozef Lazorčík
Alojz Špak |
| 2003/04 | V. liga | .miesto | Alojz Špak |
| 2004/05 | okresná liga | 1.miesto | Alojz Špak |
| 2005/06 | V. liga | 2.miesto | Alojz Špak |
| 2006/07 | IV. liga | 15.miesto | Alojz Špak
Víťazoslav Lukáčik |
| 2007/08 | IV. liga | 16.miesto | Víťazoslav Lukáčik |
| 2008/09 | V. liga – skupina severovýchod | 1.miesto | Víťazoslav Lukáčik |
| 2009/10 | IV. liga | 4.miesto | Miroslav Kovaľ |
| 2010/11 | IV. liga | 5.miesto | Gabriel Lukáčik |
| 2011/12 | IV. liga
B: III.trieda | A:5.miesto
B:.miesto | Víťazoslav Lukáčik |
| 2012/13 | V. liga sever VsFZ | 5.miesto | Víťazoslav Lukáčik |
| 2013/14 | V. liga sever VsFZ | 13.miesto | Víťazoslav Lukáčik |
| 2014/15 | IV. liga sever VsFZ | 4.miesto | Víťazoslav Lukáčik |
| 2015/16 | IV. liga sever VsFZ | 9.miesto | Víťazoslav Lukáčik |
| 2016/17 | IV. liga sever VsFZ | 7.miesto | Víťazoslav Lukáčik |
| 2017/18 | IV. liga sever VsFZ | 10.miesto | Víťazoslav Lukáčik |
| 2018/19 | IV. liga sever VsFZ | 6.miesto | Víťazoslav Lukáčik
Kamil Pavlík |
| 2019/20 | IV. liga sever VsFZ | 5.miesto | Víťazoslav Lukáčik |
| 2020/21 | IV. liga sever VsFZ | 7.miesto | Víťazoslav Lukáčik |
| 2021/22 | IV. liga sever VsFZ | 6.miesto | Víťazoslav Lukáčik |
| 2022/23 | Majstrovstvo regiónu IV. liga Východ | 9.miesto | Víťazoslav Lukáčik
Róbert Potoma |

Referencie
----------

1. ↑   *Majstrovstvo regiónu IV. liga Východ | Východoslovenský futbalový zväz* [online]. sportnet.sme.sk, rev. 2022-08-22, [cit. 2022-08-30]. Dostupné online.
2. ↑   *FK Poprad* [online]. [Cit. 2021-07-15]. Dostupné online.

Zdroje
------

* HORÁK, Jindřich; KRÁL, Lubomír. *Encyklopedie našeho fotbalu*. 1.. vyd. [s.l.] : [s.n.]. 701 s. ISBN 978-808-598-322-7. (po česky)
* PAJTAŠ, Ivan. *Chemlon, do toho!*. 1.. vyd. [s.l.] : Tlačiareň svidnícka, 2007. ISBN 978-80-969-6551-9.
* CEPKO, Vladimír. *90 rokov futbalu v Medzilaborciach*. 1.. vyd. Medzilaborce : Mestský úrad, Medzilaborce, 2012. 143 s. ISBN 978-80-971068-2-9.
* regionálny denník *Východoslovenské noviny* vydávaný v rokoch 1958 až 1989.
* denník *Slovenský východ* vydávaný v rokoch 1919 až 1937.
* Denník šport.
* týždenník *TIP.*
* regionálny týždenník *Podvihorlatské noviny* vydávaný od roku 1960.
* regionálny týždenník *Pod Vihorlatom*.
* MŠK Spartak Medzilaborce na stránke Východoslovenského futbalového zväzu.
* *MŠK Spartak Medzilaborce* [online]. Sportnet (SME), rev. 2022-06-19, [cit. 2022-04-07]. Informácie o futbalom mužstve MŠK Spartak Medzilaborce na portáli Sportnet - Futbalnet. Dostupné online.
* CEPKO, Vladimír. *Futbal v prihraničnom mestečku začali rozvíjať Česi. Dnes má klub sto rokov* [online]. Sportnet (SME), 2022-06-01, [cit. 2022-07-04]. Dostupné online.